open-index/open-wikipedia-markdown huggingface dataset:
Гнасотијата и бесот (филм од 2000)

**„Гнасотијата и бесот“** (англиски: *The Filth and the Fury*) — британски документарен филм од 2000 година, во режија на Џулиен Темпл. Во филмот настапуваат: Пол Кук, Стив Џонс, Џон Лајдон, Глен Матлок, Сид Вишис, Малколм Мекларен, итн.

## Содржина
Во филмот се зборува за кратката историја на легендарната панк-рок група „Секс пистолс“. Притоа, членовите на групата и нивниот менаџер зборуваат за политичкиот амбиент во Англија, во средината на 1970-тите, кога била создадена групата, за новата супкултура, за модните трендови, итн. Исто така, тие ги опишуваат настаните кои довеле до формирање на групата, нивниот молскавичен успех, проблемите со издавачките куќи, медиумите, полицијата и јавноста, меѓучовечките односи во групата, проблемите со дрогата, трагичниот крај на Сид Вишис и распадот на групата за време на нивната американска турнеја.

## Наводи

Категорија:Британски документарни филмови
Категорија:Филмови на англиски јазик
Категорија:Филмови од 2000 година
Категорија:Музички филмови
Категорија:Филмови за музичари
Категорија:Филмови на Џулиен Темпл
Булит (филм од 1968)

**„Булит“** (англиски: *Bullitt*) — американски филм од 1968 година, во режија на Питер Јејтс, според сценариото на Алан Трастмен и Хари Клајнер, засновано врз романот „Немиот сведок“ на Роберт Л. Пајк. Во главните улоги настапуваат: Стив Меквин, Роберт Вон, Жаклин Бисет, Дон Гордон, Роберт Дувал, Сајмон Оукленд и Норман Фел. Со улогата во овој филм, Меквин преку ноќ се стекнал со голема слава, играјќи го ликот на груб и асоцијален полицаец што ќе остане како модел за подоцнежниот лик на Валканиот Хари. филмот бил номиниран за наградата „Оскар“ во две категории, а ја освоил онаа за најдобра монтажа. Во 2007 година, филмот бил зачуван во Националниот филмски регистер на САД.

## Содржина
Џони Рос е мафијашки поткажувач, кој на своите шефови им украл два милиона долари и одлучил да сведочи против нив. Бидејќи тој има непосреден контакт со мафијашките шефови, сенаторот Челмерс (го игра Вон) сака да го искористи неговото сведочење за да си ја унапреди својата кариера. Заштитата на сведокот полицискиот капетан Сем Бенет (го игра Оукленд) му ја доверува на искусниот детектив Френк Булит (го игра Меквин), кој помислува дека задачата ќе биде лесна. Рос живее во една соба во евтин хотел, а Френк го посетува заедно со својот ортак Делјети (го игра Гордон), кој пак ангажира друг детектив да го чува Рос во собата. Меѓутоа, веќе утредента, двајца непознати упаѓаат во собата и пукаат во Рос и во детективот. Потоа, истиот убиец оди во болницата каде лежи Рос, со намера да го убие, но Булит го забележува и почнува да го брка. Набргу, Рос умира, а Булит го сокрива неговиот труп, додека Челмерс упорно го бара својот сведок. Наспроти заканите, Булит почнува сопствена истрага и најпрвин ја предизвикува смртта на убиецот на Рос, а потоа следејќи еден телефонски разговор, доаѓа во хотелот каде е сместена девојката на Рос, но неа ја пронаоѓа мртва. Тука, Булит открива едно изненадување: убиениот човек во хотелот не е вистинскиот мафијашки поткажувач, туку тој искористил друг човек за да побегне. Во последен миг, Булит го наоѓа вистинскиот човек во аеродромот и по кратка брканица успева да го убие. Така, Челмерс останува без својот важен сведок.

## Наводи

Категорија:Американски филмови
Категорија:Филмови на англиски јазик
Категорија:Филмови од 1968 година
Категорија:Филмови на Питер Јејтс
Категорија:Филмови со Стив Меквин
Категорија:Филмови со Роберт Дувал
Категорија:Филмови со Жаклин Бисет
Категорија:Криминалистички филмови
Категорија:Филмови за мафијата
Категорија:Култни филмови
Категорија:Филмови засновани на романи
Категорија:Филмови чие дејствие се одвива во САД
Дебарско-реканска Котлина

мини|десно|250п|Поглед на Дебарско Поле со градот Дебар и Дебарското Езеро.
мини|десно|250п|Поглед на Мавровската Котлина со Мавровското Езеро.
**Дебарско-реканска Котлина** — котлинска целина во Западна Македонија која го опфаќа просторот на Дебарската Котлина заедно со сливното подрачје на Радика и соседниот дел од сливното подрачје на Црн Дрим помеѓу Глобочичката Клисура и браната на Дебарското Езеро. Теренот има големи висински разлики (од 450 до 2.753&nbsp;м), што се должи на високите планини кои ја обиколуваат котлината.

## Опфат
Котлината е ограничена со водоразделните линии по масивите и ограноци на планините Крчин, Дешат, Кораб, Шар Планина, Бистра, Стогово и Јабланица. Зафаќа вкупна површина од .

## Поделба
Според морфологијата, како посебни просторни целини во Дебарско-реканската Котлина се издвојуваат следниве подрачја:

* Дримкол
* Дебарско Поле
* Долна Река
* Горна Река
* Мала Река 
* Мавровска Котлина

## Поврзано
* Југозападен Регион
* Дебарско Езеро
* Мавровско Езеро

## Наводи

Категорија:Котлини во Македонија
Категорија:Југозападен Регион
Коеј

Во старогрчката митологија, **Коеј**  (, *Којос*, "прашање") бил еден од Титаните, џиновските синови и ќерки на Уран (Небото) и Геја (Земјата). Негов еквивалент во латинската поезија—иако слабо се појавува во римската митологија—бил **Полиј**, олицетворение на небесната оска околу која се врти рајот.

## Митологија
Како повеќето Титани, Коеј немал активна улога во старогрчката религија - се појавува само во списокот на Титани—ама првенствено бил значаен за неговото поколение Со неговата сестра, "блескавата" Феба, Коеј ги добил децата Лето и Астерија.  Иако не е експлицитно објаснето, Лелант се кажува како син на Коеј. Лето со Зевс (синот на титаните Крон и Реја) ги зачнала и ги родила Артемида и Аполон.

Ако се знае дека Феба ја симболизира пророчката мудрост а Коеј ја претставува разумната интелигенција, двајцата заедно можеби го сочинувале целото знаење во космосот. Заедно со другите Титани, Коеј бил победен за време на Титаномахијата од страна на Зевс и потоа фрлен во Тартар. Затворен во Тартар, Коеј полудел и ги скинал синџирите сакајќи да побегне од подземјето, но бил запрен во намерата од страна на Кербер.

## Наводи

Категорија:Старогрчки богови
Хиперион (митологија)

Во старогрчката митологија, **Хиперион** (; , "Високиот") бил еден од дванаесетте Титани деца на Геја (Земја) и Уран (Небо или Рај) кој, предводен од Крон, го тргнал татко му Уран од престолот. Со неговата сестра, титанката Теја, Хиперион ги создал Хелиј (Сонцето), Селена (Месечината) и Еос (Зората).

## Митологија
Синот на Хиперион, Хелиј, во многу митолошки дела се наведува како Хелиј Хиперион (, "Високо сонце"). Во Одисеја на Хомер, во Теогонија на Хесиод и Хомеровата химна за Деметра, Сонцето по еднаш во секое од делата е наречено *Хиперионидес* (, "*Син на Хиперион*"), а Хесиод со сигурност го замислува Хиперион како одвоено битие во другите дела. Во подоцнежната грчка литература, Хиперион секогаш се разликува од Хелиј. Хиперион е опишан со одлики на „Бог на мудроста и на светлината“ додека Хелиј подоцна станува физичка инкарнација на Сонцето. За Хиперион нема многу податоци во грчката култура и митологија и главно се појавува на списокот на дванаесетте Титани: *"За Хиперион ни е кажано дека бил првиот кој, со внимание и набљудување, го разбрал движењето на сонцето и на месечината и на другите ѕвезди, како и на сезоните. Ги сфаќал овие тела и тие факти им ги кажал на другите и од таа причина го викале татко на овие тела откако почнал да зборува за нив и за нивната природа."*Хиперион многу малку или речиси воопшто не се спомнува во Титаномахијата, епот во кој Олимпијците ги победиле Титаните и ги фрлиле во Тартар.

Како татко на Хелиј, императорот Јулијан во Хиперион го гледал како „првиот принцип, макар што неговата релевантност во теургијата е непознатa.

## Извори
* Диодор Сицилиски, *Историска библиотека,*
* Хесиод, *Теогонија*
* Хомер, *Одисеја*

## Наводи

Категорија:Старогрчки богови
Категорија:Сончеви богови
Охридско-струшка Котлина

**Охридско-струшка Котлина** — котлинска целина во југозападна Македонија и прекуграничите предели во Албанија. најмногу го зафаќа просторот на басенот на Охридското Езеро. Тектонски предиспонирана котлината е ограничена со водоразделните линии по планините: Стогово со Караорман, Илинска и Плакенска, Галичица, Мокра и Јабланица. Изземајќи ја водната површина на езерото, котлината зафаќа . Рамничарските предели лежат на надморска височина од 600 до 800&nbsp;м и зафаќа , од кои речиси половината се во појасот од 690 до 700&nbsp;м.

## Поделба
Според морфологијата, како посебни просторни целини во Охридско-струшката Котлина се издвојуваат следниве подрачја:

### [[Охридско Поле]]
Граница на населени места: сите во општина Охрид (освен селото Подмоље*)

### [[Струшко Поле]]
Граница на населени места:

* Општина Струга (источно од р. Црн Дрим и јужно од Малесија, поточно од с. Присовјани)
* Општина Дебрца (селата Климештани, Мешеишта, Волино, Требеништа, Алистрати, Горенци и Оровник)
* Општина Охрид (селото Подмоље*)

### [[Поградечко Поле]]
Граница на населени места:

* селата Пешкопеја, Аларуп, Братомир, Блаца, Черава, Лешница, Брагожда, Стропица, Тушемишта, Загоричани, Завраска, Ремен, Вртово, Старово, **[[Поградец]]**, Мамулишта, Червенака, Одуништа, Пишкупат, Бучица и Лин 

### [[Дебрца]] (поделена на Горна, Средна и Долна)
Граница на населени места:

* **Општина Дебрца** (сите села кои не се вклучени како дел од Струшко Поле, поточно тие во историско-географската област Дебрца)

## Забелешка
**во [https://plus.cobiss.net/cobiss/mk/mk/bib/1018634 монографијата за селата Оровник и Подмоље] се спомнува: „Народната носија на Оровник и Подмолје е иста како и во соседните села: Горенци, Волино и Мислешево, т.е. е слична на носијата од струшките полски села.“* 

## Поврзано
* Горичко Поле

## Наводи

Категорија:Котлини во Македонија
Категорија:Југозападен Регион
Категорија:Поградец
Поречка Котлина

**Поречка Котлина** или само *Порече* — котлина во Западна Македонија, по средното течение на реката Треска помеѓу Бродската и Шишевската Клисура, ограничен со водоразделните линии на планините Песјак, Челојца, Сува Гора, Караџица, Даутица и Бушева Планина. 

Претставува депресија со морфологија на речно ерозивно проширување. Зафаќа површина од . Заради морфологијата и морфотруктурата на просторот, истиот скоро во целост се издвојува како планински релјеф протегајќи се на надморска височина од 350 до 2.540&nbsp;м.

## Делови
Котлината е сместан во историско-географската област Порече и морфолошки се двои на два посебни дела или подобласти:

* Горно Порече
* Долно Порече

## Поврзано
* Порече
* Кичевско-поречки дијалект

## Наводи

Категорија:Котлини во Македонија
Категорија:Порече
Категорија:Општина Македонски Брод
Конрад Менх

**Конрад Менх** (;  – ) — германски ботаничар и проофесор на Марбуршкиот универзитет од 1786 г. сè до неговата смрт.

Во 1794 г. го напишал делото *Methodus Plantas horti botanici et agri Marburgensis* посветено на растенијата во полињата и градините на Марбург.

Во 1802 г. му дал име на растението *[[Gillenia trifoliata]]* во прилог за месната растителност на Марбург. Воедно го именувал и родот *[[Echinacea]]* (1794).

Во негова чест е наречен ботаничкиот род *Moenchia* (исправена ѕвезденка) од семејството на каранфилите.

## Поважни дела
* *Enumeratio plantarum indigenarum Hassiae praesertim inferioris, secundum methodum sexualem dispositarum*, 1777.
* *Methodus plantas horti botanici et agri marburgensis*, 1794 (неколку изданија).
* *Systematische Lehre von denen gebräuchlichsten Einfachen und zusammengesezten Arzney-Mitteln : zum Gebrauch Akademischer Vorlesungen*, 1795 &ndash; Систематска настава за простите и сложените лекарства; академски предавања. 
* *Einleitung zur Pflanzen-Kunde*, 1798 &ndash; Вовед во ботаниката.

## Наводи

## Литература

* Johnson M. The Genus Clematis pp 89-90, 2001.
*Monroe WR. Analysis of the rhizome of ''Aralia californica''. *American Journal of Pharmacy* volume **70** number 10, October 1898.

Категорија:Германски ботаничари
Категорија:Бриолози
Категорија:Птеридолози
Категорија:Ботаничари со авторски кратенки
Категорија:Луѓе од Касел
Мазник

**Мазник**, **колпите**, **колпиде** или **вртена пита** —  традиционално македонско јадење, коешто се состои од тенки слоеви на кори, полнети со сирење, јајца, праз, киселец. Во југозападна Македонија во Битолско, Прилепско и Охридско, вообичаено се подготвува мазник со паричка за Василица.

## Поврзано
* Бурек
* Пита

## Наводи

Категорија:Македонска кујна
Категорија:Печива
Категорија:Пити
Категорија:Полнети јадења
Лори

**Лори може да означува**:
*Лори (име)
*Лори (покраина), Ерменија
*Лориски замок, замок во Ерменија
*Лори Берд, село во Ерменија
*Кралство Ташир-Ѕорагет, старо ерменско кралство познато и како Кралство Лори
*Лоријци, номадски народ во Пакистан и Иран
*Лориски јазик - јазик во Иран
*Лори (ГранАн), село на Хаити
Ширак (појаснување)

**Ширак** може да се однесува на:

*Ширак, покраина во Ерменија
*Ширак (презиме) - француско презиме
*Ширак (село), село во Ерменија
*Аеродром Ширак, аеродром во Ерменија.
*ФК Ширак, фудбалски клуб во Ерменија
*Државен универзитет во Ширак, универзитет во Ерменија
Мурско Средишќе

**Мурско Средишќе** (хрватски: *Mursko Središće*, а локално *Mursko Središče*) — најсеверен град во Хрватска. Градот е дел од историско-географската област Меѓимурје, а административно е дел од Меѓимурската жупанија. Градот воедно е еден од најстарите населени места во жупанијата. Вкупното население на градот според пописот од 2011 година е 3,444 жители, и има вкупна површина од 34 км2. Градот се наоѓа на реката Мур, која е граница меѓу Хрватска и Словенија.

## Население
Општината Мурско Средишќе имала население од 6307 жители според попсиот од 2011 година:
* Хлапчина, жители: 676
* Крижовец, жители: 631
* **Мурско Средишќе**, жители: 3,444
* Пекленица, жители: 1,217
* Штруковец, жители: 339

Историско население на градот Мурско Средишќе:
* 1771 &mdash;  412
* 1802 &mdash;  586
* 1857 &mdash;  938
* 1900 &mdash; 1420
* 2003 &mdash; 3600

## Наводи

## Надворешни врски
* Службено мрежно место (хрватски)

Категорија:Градови во Хрватска
Категорија:Меѓимурска жупанија
Прелог (Хрватска)

**Прелог** (хрватски: *Prelog*, а локално *Prilok*) —град во северна Хрватска. Градот е дел од историско-географската област Меѓимурје, а административно е дел од Меѓимурската жупанија. Општина Прелог имала население од 7,815 жители според пописот од 2011 година, а само градот 4.324 жители. Чаковец е на 16 км западно од градот.

## Население
Општина Прелог имала население од 7815 жители според пописот од 2011 година:

* Цирковљан, жители: 818
* Чеховец, жители: 720
* Чуковец, жители: 332
* Драшковец, жители: 595
* Хемушевец, жители: 266
* Опоровец, жители: 425
* Оток, жители: 335
* **Прелог**, жители: 4,324

## Наводи

## Надворешни врски
* Службено мрежно место (хрватски)

Категорија:Градови во Хрватска
Категорија:Меѓимурска жупанија
Феба (митологија)

Во старогрчката митологија, **Феба** (/<span style="border-bottom:1px dotted"><span title="/ˈ/: primary stress follows">ˈ</span><span title="'f' in 'find'">f</span><span title="/iː/: 'ee' in 'fleece'">iː</span><span title="'b' in 'buy'">б</span><span title="/iː/ or /ɪ/: 'y' in 'happy'">i</span></span>/; на грчки: Φοίβη *Phoibe*, поврзано со *Phoebos* или "сјајна") била една од Титаните, синови и ќерки на Уран и Геја.

## Митологија
Феба традиционално се поврзувала со месечината (види С<nowiki/>елена), како и кај Мајкл Дрејтон (*Ендимион и Феба)* (1595), првата долга обработка на митот за Ендимион на англиски јазик. Нејзин сопруг бил нејзиниот брат К<nowiki/>оеј, со кого имала две ќерки, Лето, која ги родила Аполон и А<nowiki/>ртемида, и Астерија, ѕвезда-божица која родила само една ќерка Х<nowiki/>еката. Со оглед на значењето на нејзиното име и поврзаноста со пророчиштето во Делфи, на Феба веројатно се гледало како на титанска божица на пророштвото и пророчкиот интелект.

Преку Лето, Феба била бабата на Аполон и Артемида. Имињата *Феба* и *Фебиј* (машки род) почнале да се применува како синоними за Артемида и Аполон (како и за Селена и Хелиј).

Пророчицата од Делфи во *[[Есхил|Eumenides]]*, на Есхил самата кажува дека, контролата врз Делфиското пророчиште ја добила од страна на Т<nowiki/>емида. Г. С. Робертсон, истакнува дека пророчките сили во Делфи, одговараат на три генерации на боговите, "Уран, го дал оракулот на неговата сопруга Геја а Хронос потоа го отстапил на неговата сестра Темида."

Кога му дошло ред Зевс да го даде на подарок, Есхил не можел да рече дека оракулот  директно му бил даден на Аполон, кој сè уште не се родил, и како што забележува Робертсон, тука морало да се наметне посредништвото на Феба. .

## Литература
* Aeschylus, *Persians. Seven against Thebes. Suppliants. Prometheus Bound.* Edited and translated by Alan H. Sommerstein. Loeb Classical Library No. 145. Cambridge, MA: Harvard University Press, 2009. 978-0-674-99627-4. Online version at Harvard University Press.
* Apollodorus, *Apollodorus, The Library, with an English Translation by Sir James George Frazer, F.B.A., F.R.S. in 2 Volumes.* Cambridge, MA, Harvard University Press; London, William Heinemann Ltd. 1921. Online version at the Perseus Digital Library.
* Caldwell, Richard, *Hesiod's Theogony*, Focus Publishing/R. Pullins Company (June 1, 1987). 978-0-941051-00-2.
* Hesiod, *Theogony*, in *The Homeric Hymns and Homerica with an English Translation by Hugh G. Evelyn-White*, Cambridge, MA., Harvard University Press; London, William Heinemann Ltd. 1914. Online version at the Perseus Digital Library.
* *Hymn to Hermes* (4), in *The Homeric Hymns and Homerica with an English Translation by Hugh G. Evelyn-White*, Cambridge, MA., Harvard University Press; London, William Heinemann Ltd. 1914. Online version at the Perseus Digital Library.
## Наводи

Категорија:Старогрчки божици
Категорија:Потомство на Геја
Категорија:Титани
Категорија:Старогрчка митологија
Дом на АРМ (Струмица)

**Дом на Армијата на Република Македонија** — објект кој се наоѓа во Струмица, Македонија.

## Местоположба

Објектот се наоѓа во Централниот Градски парк, на улицата „Благој Јанков Мучето“. Во дворот на објектот се наоѓа итн. Воен базен, тениски игралишта, картинг и мало паркче.

## Историја

Објектот бил изграден во времето на СР Македонија и истиот бил познат како *Дом на Југословенската Народна Армија* () кога во него бил сместен гарнизонот на ЈНА во Струмица. Како елитен објект, во него обичните граѓани немале слободен пристап, туку дозвола за влез се обезбедувало преку пропусница која ја издавала управата на Домот и со неа можеле да уживаат во услугите на угостителскиот објект и на отворениот базен, на кој во лето свирел воениот вокално-инструментален состав и работела отворената тераса. Во дворот на задниот дел од објектот се наоѓало фудбалско игралиште каде се одржувале летни фудбалски турнири.

По осамостојувањето во 1991 година бил во сопственост на АРМ, но од 2005 година со згаснувањето на касарната во градот бил отстапен на Општина Струмица. Во 90-тите години, големата сала се користела како кино-сала, приредување на игранк додека денес се користи за разни културни манифестации, церемонии и седници на Општина Струмица.

Во следниот период, објектот бил на неколкупати реновирн, а за последен пат во 2017 година при посетата на бугарскиот премиер Бојко Борисов во Струмица.

Денеска, во објектот е сместен Секторот за локален економски развој при Општина Струмица, а работел и еден од факултетите на дисперзираните студии.

На 23 ноември 2017 година, во објектот била одржана прва меѓувладина седница на Бугарија и Македонија во рамките на Договорот за пријателство, добрососедство и соработка меѓу двете земји.

## Наводи

## Надворешни врски

Категорија:Згради и градби во Струмица
Категорија:Општина Струмица
Категорија:Градски Парк (Струмица)
Бофцен (општинска заедница)

мини|Црква во Бофцен
мини|Грбот на општинската заедница

**Бофцен** () — општинска заедница во округот Холцминден, во Долна Саксонија, Германија. Нејзиното седиште е во општината Бофцен.

Општинската заедница Бофцен се состои од следниве општини:

# Бофцен
# Дерентал
# Фирстенберг
# Лауенферде

Категорија:Општински заедници во Долна Саксонија
Дерентал

**Дерентал** () — општина во округот Холцминден, во сојузната покраина Долна Саксонија, Германија.

## Наводи

Категорија:Холцминден (округ)
Фирстенберг

**Фирстенберг** може да се однесува на:

;Места во Германија
* Фирстенберг/Хафел — град во Бранденбург
* Фирстенберг (Везер) — општина во Долна Саксонија

;Поранешни кнежевства
* Кнежевство Фирстенберг
* Фирстенберг-Фирстенберг
* Фирстенберг-Бар
* Фирстенберг-Штилинген
* Фирстенберг-Вајтра
* Фирстенберг-Мескирх
* Фирстенберг-Блумберг
* Фирстенберг-Хајлигенберг
* Фирстенберг-Меринген
* Фирстенберг-Пирглиц
* Фирстенберг-Гајзинген
* Фирстенберг-Донауешинген
* Фирстенберг-Тајковиц
* Фирстенберг-Волфах
Бофцен

**Бофцен** () — општина во округот Холцминден, во сојузната покраина Долна Саксонија, Германија.

Општината претставува административно седиште на истоимената општинска заедница.

## Географија

Бофцен се наоѓа во областа Золинг, источно од Везер помеѓу градовите Хекстер на север и Беверунген на југ. Малата река Ротминде се влева во Везер кај Бофцен.

## Наводи

## Надворешни врски

* Официјална страница 

Категорија:Холцминден (округ)
Марширај или умри (филм)

**Марширај или умри** (англиски: *March or Die*) - британски филм од 1977 година, во режија на Дик Ричардс, кој е автор и на сценариото, заедно со Дејвид Гудман. Во главните улоги настапуваат: Џин Хекман, Теренс Хил, Катрин Денев, Макс фон Сидов и Ијан Холм. Музиката за филмот ја компонирал Морис Жар.

## Содржина
Фостер (го игра Хекман) е припадник на Легијата на странците кој е ангажиран да ги заштитува археолозите кои работат во Мароко на почетокот на XX век. Фостер бил учесник во Првата светска војна и сè уште го прогонуваат мрачните сеќавања од војната. Во блиското село, археолозите откриваат стара населба, но Арапите ја сметаат за свето место и племињата, предводени од Ел Крим (го игра Холм), заеднички ги напаѓаат легионарите.

## Наводи

Категорија:Британски филмови
Категорија:Филмови на англиски јазик
Категорија:Филмови од 1977 година
Категорија:Филмови на Дик Ричардс
Категорија:Филмови со Џин Хекман
Категорија:Филмови со Катрин Денев
Категорија:Филмови со Макс фон Сидов
Категорија:Филмови со Теренс Хил
Категорија:Воени филмови
Патот на оружјето (филм)

**Патот на оружјето** (англиски: *The Way of the Gun*) - американски филм од 2000 година, во режија на кристофер Мек Квори, кој е автор и на сценариото. Во главните улоги настапуваат: Рајан Филипе, Бенисио Дел Торо, Џулиет Луис и Џејмс Кан.

## Содржина
Криминалците Паркер (го игра Филипе) и Лонгбау (го игра Дел Торо) дознаваат дека на една девојка (ја игра Луис) ќе ѝ бидат исплатени многу пари за да биде сурогат-мајка. Затоа, тие се договараат да ја грабнат девојката и за неа да бараат откуп. Меѓутоа, идните родители на бебето, исто така, се криминалци и започнуваат потрага по нив, следејќи ги дури до Мексико...

## Наводи

Категорија:Американски филмови
Категорија:Филмови на англиски јазик
Категорија:Филмови од 2000 година
Категорија:Филмови со Рајан Филипе
Категорија:Филмови со Бенисио Дел Торо
Категорија:Филмови со Џулиет Луис
Категорија:Филмови со Џејмс Кан
Категорија:Криминалистички филмови
Ѓурѓевац

**Ѓурѓевац** (хрватски: *Đurđevac*) — град во Хрватска. Ѓурѓевац е дел од Копривничко-крижевската жупанија, и трет најголем град во самата жупанија. Според пописот од 2011 година, Ѓурѓевац имал население од 6.349 жители.

## Население
Општина Ѓурѓевац, според пописот од 2011 година, имала население од 8.264 жители, распоредени во следниве населени места:

* Будровац, жители: 373
* Чепеловац, жители: 345
* **Ѓурѓевац**, жители: 6,349
* Гркине, жители: 131
* Мичетинац, жители: 207
* Северовци, жители:  142
* Сирова Каталена, жители: 281
* Суха Каталена, жители: 337
* Света Ана, жители: 99

Според истиот тој попис, 94.92% од населението биле Хрвати.

## Наводи

## Надворешни врски
* Службено мрежно место

Категорија:Копривничко-крижевска жупанија
Категорија:Градови во Хрватска
Фирстенберг (Везер)

**Фирстенберг** () — општина во округот Холцминден, во сојузната покраина Долна Саксонија, Германија.

Се наоѓа на реката Везер во областа Везерско Средногорје, близу градовите Хекстер и Холцминден. Фабриката за порцелан во Фирстенберг, основана во 1747 година, е трета најстара од таков вид во Германија.

## Наводи

Категорија:Холцминден (округ)
Вештачки радиоизотоп

**Вештачки радиоизотоп** — радиоизотоп кој не се среќава во природата: не постојат природни механизми кои го произведуваат, или истиот е толку неустојчив што се распаѓа за многу кратко време. Такви примери се технециумот-95 и прометиумот-146. Многу од нив се собираат од строеви за јадрено гориво. Некои се добиваат само во забрзувачи на честички.

## Добивање
Извесни вештачки радиоизотопи се вадат од истрошени прачки во јадрен реактор, кои содржат разни производи од цепење. На пример, се проценува дека до 1994 г. се произведени околу 49.000 TBq (78 тони) технециум присутни во нукеларни реактори — во огромна мера најголем извор на земски технециум. Меѓутоа, само мал дел од произведеното наоѓа стопанска употреба. Други вештачки изотопи значителни количества се добиваат по пат на цепење, но сè уште не се извадени. Трети пак, се добиваат со неутронско озрачување на матични изотопи во јадрен реактор (на пр. Tc-97 се добива со неутронско озрачување на Ru-96) или пак со бомбардирање на матичните изотопи со високоенергиски ечстички од забрзувач.

## Употреба
Највеќето вештачки радиоизотопи се крајно радиоактивни и имаат кус полураспад. Иако не се безопасни, радиоактивните материјали наоѓаат широка примена во здравството и индустријата.

### Јадрена медицина
Општото поле на јадрената медицина се занимава со примената на радиоизотопи во лекувањето.

#### Дијагностика
Функционирањето на разни органи во телото може да се следи со радиоактивни трагачки соединенија, каде трагачот се привлекува или згуснува со дејството што се проучува. Трагачот содржи краткотраен радиоактивен изотоп (обично кој дава гама-зрак) со доволно енергија за да се движи низ телото и да биде видлив со гама-камера која потоа ги прикажува згуснатостите. Поради делотворноста на ваквите направи, потребни се многу мали дози на радиоактивен материја.

Метаустојчивиот нукеларен изомер Tc-99m е гама-оддавач со широка примена во дијагностиката поради краткиот полураспад од 6 часа, кој лесно се добива во болниците користејќи т.н. „технециумска крава“.

#### Лекување
Радиоактивните препарати се соединенија кои радиоизотоп за лекување, обично со негово големо згуснување близу дадениот орган. Таков пример е јодот-131, со кој се лечат извесни заболувања и тумори на штитната жлезда.

### Индустриски извори на зрачење
Индустриски полезни се зрачењата на алфа-, бета- и гама-честичките. Изворите на ова зрачење се вештачки радиоизотопи.

## Наводи

## Надворешни врски
* Карта на нуклиди  — LANL T-2 

Категорија:Радиоактивност
Категорија:Радиобиологија
Самобор

**Самобор** (хрватски: *Samobor*) — град во Хрватска. Градот се наоѓа во Загрепската жупанија, и практично е предградие на Загреб. Според пописот од 2011 година, Самобор имал население од 15,867 жители.

## Местоположба
Самобор се наоѓа западно од Загреб, помеѓу источните падини на Самоборските Гори, источните делови на Жумберак и Сава.

## Самобор како тема во уметноста
* Предавањето на Самобор на Турците (*Предаја Самобора Турцима*) - бугарштица.

## Население
Според пописот од 2011 година, Општина Самобор имала население од 37.633 жители распоредени во следниве населени места:

* Бедер, жители: 83
* Бобовица, жители: 282
* Брасловје, жители: 343
* Братељи, жители: 17
* Брегана, жители: 2,444
* Бреганица, жители: 65
* Брезовац Жумберачки, жители: 26
* Будињак, жители: 9
* Буковје Подвршко, жители: 31
* Целине Самоборске, жители: 292
* Церје Самоборско, жители: 377
* Церовица, жители: 6
* Дане, жители: 14
* Долец Подокиќки, жители: 83
* Домасловец, жители: 939
* Драгање Село, жители: 83
* Драгонош, жители: 23
* Дрежник Подокиќки, жители: 245
* Дубарав Самоборска, жители: 243
* Фалашќак, жители: 136
* Фаркашевац Самоборски, жители: 455
* Галгово, жители: 685
* Голубиќи, жители: 17
* Горна Вас, жители: 32
* Градна, жители: 523
* Грдањци, жители: 308
* Грегуриќ Брег, жители: 115
* Храстина Самоборска, жители: 833
* Јарушје, жители: 72
* Јаворек, жители: 74
* Кладје, жители: 810
* Клаке, жители: 237
* Клокочевец Самоборски, жители: 366
* Коншќица, жители: 285
* Костањевац Подвршки, жители: 89
* Котари, жители: 59
* Крављак, жители: 15
* Луг Смаоборски, жители: 973
* Мала Јазбина, жители: 479
* Мала Раковица, жители: 748
* Мали Липовец, жители: 123
* Мала Вас, жители: 79
* Медсаве, жители: 242
* Молвице, жители: 640
* Норшиќ Село, жители: 134
* Ново Село Жумберачко, жители: 24
* Осредек Жумберачки, жители: 17
* Осуња, жители: 13
* Отрушевец, жители: 300
* Павучњак, жители: 566
* Петков Брег, жители: 279
* Подграѓе Подокиќко, жители: 164
* Подврх, жители: 561
* Поклек, жители: 34
* Прекрижје Плешивичко, жители: 14
* Раков Поток, жители: 1,131
* Руде, жители: 1,127
* **Самобор**, жители: 15,867
* Самоборски Оток, жители: 597
* Савршќак, жители: 199
* Селце Жумберачко, жители: 4
* Сјечевац, жители: 14
* Слани Дол, жители: 208
* Слапница, жители: 16
* Славагора, жители: 74
* Смеровишќе, жители: 116
* Стојдрага, жители:  51
* Свети Мартин под Окиќем, жители: 259
* Шимраки, жители: 7
* Шипачки Брег, жители: 44
* Тисовац Жумберачки, жители: 2
* Велика Јазбина, жители: 259
* Велика Раковица, жители: 504
* Велики Липовец, жители: 85
* Вишњевац Подвишки, жители: 42
* Вратник Самоборски, жители: 108
* Врховец Самоборски, жители: 271
* Врховчак, жители: 345

## Збратимени градови
Самобор е збратимен со:

*  Виргес, Германија
*  Велес, Македонија
*  Стар Град, Хрватска
*  Печ, Унгарија
*  Шасо, Франција
*  Парабиаго, Италија

## Наводи

## Надворешни врски

*Службено мрежно место

Категорија:Градови во Хрватска
Категорија:Населени места во Загрепската жупанија
Свети Иван Зелина

**Свети Иван Зелина** (хрватски: *Sveti Ivan Zelina*) — гратче во Хрватска. Градот се наоѓа во Загрепската жупанија и е еден од помалите во истата. За време на СФР Југославија, градот се именувал само како **Зелина**. Според пописот од 2011 година градот имал население од 2,764 жители.

## Население
Според пописот од 2011 година, Општина Свети Иван Зелина имала население од 15.959 жители, распоредени во следниве населени места:

* Бање Село, жители: 106
* Бериславец, жители: 46
* Бишкупец Зелински, жители: 988
* Блашковец, жители: 577
* Блажевдол, жители: 433
* Брег Мокрички, жители: 45
* Брезовец Зелински, жители: 167
* Букевје, жители: 84
* Буковец Зелински, жители: 413
* Буњак, жители: 133
* Цурковец, жители: 88
* Чречан, жители: 167
* Долна Дренова, жители: 308
* Долна Топличица, жители: 68
* Долна Зелина, жители: 847
* Долно Орешје, жители: 502
* Долно Псарјево, жители: 311
* Дубровец Висашки, жители: 86
* Филиповиќи, жители: 70
* Горичанец, жители: 77
* Горичица, жители: 370
* Горна Дренова, жители: 322
* Горна Топличица, жители: 157
* Горно Орешје, жители: 251
* Горно Псарјево, жители: 467
* Горен Винковец, жители: 66
* Храстје, жители: 193
* Хрњанец, жители: 409
* Калиње, жители: 236
* Келеминовец, жители: 116
* Кладешќица, жители: 0
* Комин, жители: 250
* Кречавес, жители: 256
* Крижевчец, жители: 102
* Лактец, жители: 175
* Мајковец, жители: 194
* Мариновец Зелински, жители: 73
* Мокрица Томашевечка, жители: 40
* Неспеш, жители: 338
* Новаковец Бисашки, жители: 30
* Novo Mesto, жители: 147
* Обреж Зелински, жители: 64
* Пауковец, жители: 342
* Полоње, жители: 344
* Полоње Томашевечко, жители: 42
* Преполно, жители: 71
* Претоки, жители: 295
* Радоишќе, жители: 250
* Салник, жители: 72
* Селница Псарјевачка, жители: 223
* Суходол Зелински, жители: 99
* Света Хелена, жители: 366
* **Свети Иван Зелина**, жители: 2,764
* Шаловец, жители: 169
* Шулинец, population 214
* Шурдовец, жители: 33
* Томашевец, жители: 198
* Велика Гора, жители: 82
* Вуковје Зелинско, жители: 90
* Задрковец, жители: 214
* Зриншќина, жители: 126
* Житомир, жители: 193

## Наводи

## Надворешни врски
* Службено мрежно место

Категорија:Градови во Хрватска
Категорија:Населени места во Загрепската жупанија
Света Недеља

**Света Недеља** (хрватски: *Sveta Nedelja*) — гратче во Хрватска. Гратчето се наоѓа во Загрепската жупанија. Иако е единствено гратче во општината, сепак дел од селата се поголеми од самата Света Недеља.

## Население
Според пописот од 2011 година, Општина Света Недеља имала население од 18,059, распоредено во 14 населени места:

* Бестовје, жители: 2,402
* Брезје, жители: 1,506
* Јагњиќ Дол, жители: 486
* Калиновица, жители: 385
* Керестинец, жители: 1,433
* Мала Горица, жители: 623
* Новаки, жители: 2,091
* Орешје, жители: 1,043
* Ракитје, жители: 2,301
* Сребрњак, жители: 128
* Стрмец, жители: 3,907
* **Света Недеља**, жители: 1,338
* Светонедељски Брег, жители: 177
* Житарка, жители: 239

## Наводи

## Надворешни врски

* Службено мрежно место

Категорија:Градови во Хрватска
Категорија:Населени места во Загрепската жупанија
Рак на јајници

алт=Микрограф за средно зголемување на муцинозен тумор на јајниците со мал злоќуден потенцијал (ЛМП). Дамка H&E. Микрографот покажува: Едноставен муцинозен епител (десно) и муцинозен епител што псевдо -стратификува (лево - дијагностика на тумор на ЛМП). Епителот во архитектура слична на петна се гледа на врвот на сликата|мини|Микрограф за средно зголемување на муцинозен тумор на јајниците со мал злоќуден потенцијал (ЛМП). Дамка H&E. Микрографот покажува: Едноставен муцинозен епител (десно) и муцинозен епител што псевдо -стратификува (лево - дијагностика на тумор на ЛМП). Епителот во архитектура слична на петна се гледа на врвот на сликата
**Ракот на јајници** е рак кој се формира во или на јајникот. Резултира со појава на абнормални клетки кои имаат способност да се шират на други делови од телото. Кога ќе започне овој процес, може да нема или да има само нејасни симптоми. Симптомите стануваат позабележителни како што ракот напредува. Овие симптоми вклучуваат надуеност, карлична болка, абдоминален оток, и губиток на апетит, помеѓу другите.

## Наводи

## Надворешни врски

Категорија:Онкологија
Дуго Село

**Дуго Село**  (хрватски: *Dugo Selo*) — град во Хрватска. Градот се наоѓа во Загрепската жупанија и практично функционира како приградска населба на Загреб. Според пописот од 2011 година градот имал население од 10.453 жители.

## Географија

Дуго Село се наоѓа во Загрепската жупанија, на 20 км од центарот на Загреб. Градот има вкупна површина од 51 километар квадратен. Врвот на брдото Мартин Брег се наоѓа во северниот дел на градот. Повеќето од населбите на Дуго Село се наоѓаат на Мартин Брег. Градот фактички е приградско населено место на Загреб.

## Население
Според пописот од 2011 година, Општина Дуго Село имала население од 17,466, распоредени во следниве населени места:

* Андриловец, жители: 286
* Долно Дворишќе, жители: 188
* Дуго Село, жители: 10,453
* Копчевец, жители: 1,093
* Козиншчак, жители: 1,345
* Лепровица, жители: 254
* Лукаришќе, жители: 1,020
* Мала Острна, жители: 325
* Прозорје, жители: 521
* Пухово, жители: 710
* Велика Острна, жители: 1,271

## Наводи

## Надворешни врски
*  Службено мрежно место

Категорија:Градови во Хрватска
Категорија:Населени места во Загрепската жупанија
Иваниќ-Град

**Иваниќ-Град** (хрватски: *Ivanić-Grad*) или **Иваниќ Град** (*Ivanić Grad*) — град во средишна Хрватска. Градот е дел од Загрепската жупанија, а се наоѓа во областа Мославина.

## Население

Спред пописот од 2011 година, Општина Иваниќ-Град имала население од 14,548, жители распоредени во следниве населени места:

* Цагинец, жители: 555
* Деановец, жители: 536
* Дережани, жители: 246
* Граберје Иваниќко, жители: 664
* Греда Брешка, жители: 156
* **Иваниќ-Град**, жители: 9,379
* Лепшиќ, жители: 46
* Лиеви Дубровчак, жители: 351
* Опатинец, жители: 321
* Посавски Брег, жители: 816
* Пречно, жители: 98
* Преровец, жители: 98
* Шемовец Брешки, жители: 85
* Шумеќани, жители: 494
* Тарно, жители: 57
* Тополе, жители: 112
* Требовец, жители: 347
* Заклепица, жители: 88
* Зелина Брешка, жители: 99

Според истиот попис, во Општина Иваниќ-Град живееле 97% Хрвати.

## Личности
* Јурај Крњевиќ - еден од првите главни водачи на Хрватската селска партија.
* Ѓуро Дежелиќ - хрватски писател

## Наводи

## Надворешни врски

* Службено мрежно место

Категорија:Градови во Хрватска
Категорија:Населени места во Загрепската жупанија
Бано Кушев

**Бано Михајлов Кушев** бил учител во Отоманското Царство и деец на Внатрешната македонска револуционерна организација.

## Биографија
[лево|мини|Првата генерација на воспитаници во [Солунска машка гимназија „Св. Кирил и Методиј“|Солунската гимназија во учебната 1885/86 год.*Прв ред* *(учители)*: Г. Миндов, А. Кулев, Х. Димитров, К. Стателов, Ф. Сплитек, Г. Прличев, Г. Кандиларов, архимандрит К. Пречистански, ѓакон И. Пенчев, Г. Попов, П. Драганов, А. Дојкин, Ј. Буфети*Втор ред* *(воспитаници):* Х. Нечев, Ј. Читкушев, Ј. Мирчев, И. Липошлиев, Д. Изов, Б. Кушев, Л. Тодев, Ј. Бомболов, Г. Стрезов, П. Мавродиев, А. Кожухарски]]
Бано Михајлов Кушев е роден на 22.07.1863 во семејството на трговецот Михаил Јанков Кушев. Тој е еден од учениците на првата генерација што ја завршува прочутата Солунска Гимназија “ Св. Св. Кирил и Методи“ во 1886-та година. Започнува работа како учител во Сер, Солун, Воден, Тетово, Дедеагач и дурги места. Во учебната 1893/94 година работи како замесник директор на училиште во родниот Велес. Иван Крајничанец, учител во истото училиште каде што Кушев бил директор, го нарекува “добар управник и добар другар на учителите“. Во учебната 1897/98 учителствува во Одрин. За време на бранот од апсења по Солунските атентати Бано Кушев (по тоа време главен учител во Велес) е уапсен и одведен во Скопје. По крајот на учебната 1906-1907-ма година, поради сомнежи на властите за учество во револуционерното движење, Кушев е отстранет од Егзархијата како учител во Скопското девическо училиште. Покасно станува училиштен инспектор. Влегува во ВМРО и станува легален деец во Велес. По Младотурската револуција од 1908-ма година е учител во родниот град. Избран е за делегат од Велес на основачкиот конгрес на СБКК (Сојуз на Бугарски Конституциони Клубови) во Солун. На Вториот Конгрес на СБКК е избран за член на ревизионата комисија. Работи активно против режимот на Младотурците. Убиен е на 14.11.1910 година при обезоружителната акција (акција на Младотурскиот режим за собирање на оружјето на четите на ВМРО). Негов брат е Петар Михајлов Кушев (Велес, 24.03.1870-Софија, 12.05.1939), лекар, деец на ВМРО и пратеник од Македонската парламентарна група во 23-тото Народно Собрание на Царство Бугарија од Неврокопскиот реон. Бано Кушев има три сина - Илија Кушев (Велес, 24.03.1896 - с. 'Рлевци (Острилци), Велешко, 29.11.1922), војвода на ВМРО и член на студентското друштво “Вардар“, Тодор Кушев (Велес, 15.02.1901 - Гевгелија, 19.09.1925) - четник на ВМРО, убиен од српска потера и Михаил Кушев (Велес, 15.03.1905 - Велес, 05.11.1992), инженер архитект, член на ММТРО (Македонска Младежка Тајна Револуционерна Организација), раководител на групата во Грац, Австрија, го зачувал тајниот архив на ММТРО.

Категорија:Дејци на ВМОРО
Категорија:Погребани на Централните софиски гробишта
Категорија:Македонски општественици
Категорија:Прва генерација на воспитаници од Солунската машка гимназија
Врбовец

**Врбовец** (хрватски: *Vrbovec*) — гратче во централна Хрватска. Врбовец е дел од Загрепската жупанија и се наоѓа североисточно од главниот град Загреб.  Според пописот од 2011 година градот имал население од  4,947 жители.

## Население
Според пописот од 2011 година, Општина Врбовец имала население од 14,797 жители, во следниве населени места:

* Баново, жители: 113
* Брчевец, жители: 546
* Целине, жители: 977
* Церик, жители: 48
* Церје, жители: 217
* Дијанеш, жители: 167
* Ѓиван, жители: 32
* Долен Ткалец, жители: 97
* Дулепска, жители: 155
* Гај, жители: 381
* Горен Ткалец, жители: 185
* Гостивиќ, жители: 139
* Граберанец, жители: 0
* Грабершќак, жители: 87
* Греда, жители: 96
* Хрушковица, жители: 71
* Конак, жители: 115
* кркач, жители: 89
* Куќари, жители: 92
* Лоњица, жители: 1,020
* Ловречка Варош, жители: 157
* Ловречка Велика, жители: 198
* Лука, жители: 840
* Луково, жители: 184
* Марениќ, жители: 58
* Мартинска Вес, жители: 506
* Насеље Стјепана Радиќа, жители: 246
* Негоевец, жители: 176
* Ново Село, жители: 123
* Песковец, жители: 323
* Пираковец, жители: 170
* Подолец, жители: 96
* Пољана, жители: 423
* Пољански Луг, жители:  425
* Прилесје, жители: 181
* Самоборец, жители: 117
* Савска Цеста, жители: 162
* Тополовец, жители: 133
* **Врбивец**, жители: 4,947
* Врбовечки Павловец, жители: 398
* Врховец, жители: 140
* Жунци, жители: 167

## Наводи

## Надворешни врски

* Службено мрежно место

Категорија:Градови во Хрватска
Категорија:Населени места во Загрепската жупанија
Компаративна психологија

**Компаративна психологија** се однесува на научно проучување на однесувањето и менталните процеси на не-човечки животни, особено затоа што овие податоци се однесуваат на филогенетски историја, adaptive значење, како и развој на однесување. Истражувањето во оваа област адреси многу различни прашања, користи многу различни методи и се истражува однесувањето на многу различни видови, од инсекти до примати.

Компаративна психологија е понекогаш претпоставува да се нагласи крст-видови споредби, вклучувајќи ги и оние помеѓу луѓето и животните. Сепак, некои истражувачи се чувствуваат дека директните споредби не треба да биде единствена цел на компаративна психологија и дека интензивно се фокусира на еден организам за да се разбере неговото однесување е исто како пожелни; ако не и повеќе. Доналд Dewsbury разгледуваат делата на неколку психолози и нивните дефиниции и заклучи дека објект на компаративна психологија е да се воспостави принципите на generality се фокусира на двете proximate и крајната каузалитет.

## Белешки

Категорија:Науки за поведението
Категорија:Гранки на психологијата
Револвераш (филм од 1976)

**Револвераш** (англиски: *The Shootist*) - американски филм од 1976 година, во режија на Дон Сигел. Главните улоги ги играат: Џон Вејн, Лорен Бекол, Џејмс Стјуарт, Рон Хауард и Ричард Бун. Во овој филм, Џон Вејн ја одиграл својата последна филмска улога.

## Содржина
Славните денови на Дивиот запад се веќе минато; градовите имаат трамваи, а цивилизацијата е присутна на секој чекор. Поранешниот славен револвераш Ј. Б. Букс (го игра Вејн), сега веќе стар и болен, доаѓа во Карсон Сити кај неговиот пријател-лекар д-р Хостетлер (го игра Стјуарт), кој му ја потврдува дијагнозата којашто Брукс веќе ја знае - тумор. Притоа, лекарот му соопштува дека му се ближи крајот и го советува да ја избегне мачната смрт придружена со тешките болки што го очекуваат. Помирен со крајот, Букс изнајмува стан кај вдовицата Бонд Роџерс (ја игра Бекол) при што не го открива својот вистински идентитет. Сепак, во градот веднаш сите дознаваат дека пристигнал славниот Букс. Притоа, синот на госпоѓата Роџерс, Гијом (го игра Хауард) е воодушевен од славниот револвераш кој убил над 30 луѓе, додека госпоѓата Роџерс не го сака неговото присуство во куќата. Набргу, Букс го посетува локалниот новинар, со понуда да напише книга за неговите јуначки дела, но Букс го исфрла од куќата. Потоа, непознати луѓе се обидуваат да го убијат Букс и тогаш другите станари ја напуштаат куќата на госпоѓата Роџерс. Сепак, таа постепено согледува дека Букс воопшто не е безмилосен убиец и насилник, така што се спријателува со него. На денот на својот роденден, Букс оди во градот, каде во една кафеана го чекаат тројца злосторници, со намера да го убијат. Сепак, Букс успева да ги убие тројцата, но по завршувањето на престрелката него ненадејно го убива сопственикот на барот. Во тој миг доаѓа Гијом и го убива сопственикот.

## Наводи

Категорија:Американски филмови
Категорија:Филмови на англиски јазик
Категорија:Филмови од 1976 година
Категорија:Вестерни
Категорија:Филмови со Џон Вејн
Категорија:Филмови со Џејмс Стјуарт
Категорија:Филмови со Лорен Бекол
Категорија:Филмови со Рон Хауард
Категорија:Филмови со Скетмен Крадерс
Категорија:Филмови на Дон Сигел
Категорија:Филмови засновани на книги
Втора македонска кошаркарска лига 2009/10

**Втората македонска кошаркарска лига 2009/10** - 18. издание на Втората македонска кошаркарска лига. Сезоната започнала на 24 октомври 2009 година, а завршила на 16 мај 2010 година. Во оваа сезона првак бил Куманово 2009.

## Екипи

## Табела

1 Лирија била казнета со еден бод поради еден неодигран натпревар. Исто така Лирија добила вајлд карта заради пополнување на Првата лига за следната сезона.

2 Црн Дрим бил казнет со еден бод поради еден неодигран натпревар.

3 Карпош Соколи 2000 бил казнет со еден бод поради еден неодигран натпревар.

4 Академија Баскет била казнета со 13 бода поради тринаесет неодиграни натпревари.

Извор: Македонска Кошаркарска Федерација преку web.archive.org

## Поврзано
* Прва македонска кошаркарска лига 2009/10
* Куп на Македонија 2010

## Наводи

## Надворешни врски
* Официјално мрежно место на МКФ
* Официјално (старо) мрежно место на МКФ

2010
Категорија:Спортот во Македонија во 2009 година
Категорија:Спортот во Македонија во 2010 година
Бунт на бродот Баунти (филм од 1962)

**Бунт на бродот Баунти** (англиски: *Mutiny on the Bounty*) - американски филм од 1962 година, во режија на Луис Мајлстоун по сценариото на Чарлс Ледерер, засновано врз истоимениот роман на Чарлс Нордхоф и Џејмс Норман Хол. Главните улоги ги играат: Марлон Брандо, Тревор Хауард, Ричард Харис и Тарита. Филмот бил номиниран за наградата „Оскар“ во седум категории, но не победил во ниту една од нив. Исто така, филмот добил слаби оцени од филмската критика, која сметала дека истоимениот филм од 1935 година бил многу подобар.

## Содржина
Во филмот се опишува бунтот на бродот „Баунти“ којшто во втората половина на XVIII век пловел од Британија до нејзините колонии. Со бродот управува капетанот Блај (го игра Хауард), кој од самиот почеток на пловидбата е во остри односи со офицерот Кристијан (го игра Брандо). Кога бродот пристигнува на Тахитите, средбата со гостољубивите домородци и со убавите девојки привремено ја намалува затегнатоста на нивните односи, но на враќање кон Британија капетаност станува невозможен. Заинтересиран само за товарот што го носи бродот, тој постепено ги намалува залихите на храна и вода. Најпосле, Кристијан одбива да се потчини на наредбите на капетанот и му дава вода на еден морнар кој умира и тогаш започнува бунтот на бродот.

## Наводи

Категорија:Американски филмови
Категорија:Филмови на англиски јазик
Категорија:Филмови од 1962 година
Категорија:Историски филмови
Категорија:Филмови засновани на романи
Категорија:Филмови со Марлон Брандо
Категорија:Филмови со Тревор Хауард
Категорија:Филмови со Ричард Харис
Категорија:Филмови на Луис Мајлстоун
Со ранецот на грбот

**„Со ранецот на грбот“** (француски: *Sac au dos*) — расказ на францускиот писател Жорис-Карл Уисманс.

## Содржина
Во расказот се зборува за доживувањата на војникот Ежен Лежантел за време на Француско-пруската војна од 1870 година. По матурирањето, тој се запишал на правните студии, но не бил добар студент, туку ги претпочитал кафеаните, девојките и книгите. Откако успеал да ја заврши првата година на студиите, Ежен бил мобилизиран и потоа со воз бил испратен во околината на Шалон, во областа Шампањ. Набргу по пристигнувањето на фронтот, тој се разболел и бил примен во воената болница, каде се спријателил со сликарот Франси Емоно. Кога пруската војска се приближила кон Шалон, болницата била евакуирана и војниците биле преместувани во неколку града за најпосле да ги сместат во болницата во градот Евре. Исто како и претходно, така и за време на престојот во Евре, Ежен и Франси се измачувале во неактивност и во пиење, а единствената светла точка во болницата била сестрата Анжела која го привлекла вниманието на Ежен. Во Евре, Ежен ги посетил благородниците де Фрешед, кои преку своите врски кај воените лекари му помогнале да добие отсуство во Париз, додека Франси, по казна, бил испратен на фронтот. На патот кон дома, Ежен се зближил со една девојка со име Кралица, која никогаш повеќе не ја видел. Во Париз, Ежен лежел болен неколку дена, а потоа ја посетил својата мајка.

## Осврт кон расказот
Расказот „Со ранецот на грбот“ за првпат се појавил во збирката „Медански вечери“, наречена по местото во кое живеел Емил Зола, каде што се собирале неговите ученици и следбеници, меѓу кои бил и Уисманс. Иако станува збор за воен расказ во кој авторот ги опишува доживувањата на еден млад регрут во Француско-пруската војна од 1870 година, карактеристично за него е тоа што се опишани сосема неважни епизоди, т.е. во него нема ниту еден опис на борби или воени дејства. Сепак, иако во расказот не се случува ништо значајно, благодарение на стилот на Уисманс, тој се одликува со сочност и со релјефност.

## Наводи

Категорија:Дела на Жорис-Карл Уисманс
Категорија:Француски раскази